open-index/open-wikipedia-markdown huggingface dataset:
EFL Cup 2024/2025

**EFL Cup 2024/2025** je 65. ročníkom anglického ligového poháru (EFL Cup) tiež známeho ako **Carabao Cup**. V súťaži sa v tejto sezóne predstavilo 92 tímov. Víťaz súťaže sa môže kvalifikovať do play-off predkola Konferenčnej ligy UEFA 2025/2026. Obhajcom pohára je Liverpool.

## Rozdelenie tímov
Všetkých 92 tímov z prvých štyroch anglických líg sa prihlásilo do tejto sezóny Carabao Cupu. Tímy z Premier League sa do súťaže dostali v 2. kole.

## 1. kolo
V tejto fáze hralo 70 tímov. Kolo bolo geografický rozdelené na severnú a južnú časť.

## 2. kolo
V 2. kole hralo 48 tímov. Do súťaže sa dostali aj tímy z Premier League. Aj 2. kolo bolo rozdelené podľa geografickej polohy na severnú a južnú časť.

## 3. kolo
V 3. kole hralo 32 tímov. Do súťaže sa dostali aj zvyšné tímy z Premier League, ktoré mali povinnosti v európskych súťažiach.

## 4. kolo
Vo 4. kole hralo 16 tímov. 

## Štvrťfinále
Do štvrťfinále postúpilo osem víťazov z osemfinále. Do štvrťfinále sa dostali iba tímy z Premier League.

## Semifinále
Štyri víťazne tímy zo štvrťfinále hrali semifinále, ktoré sa hralo na dva zápasy (doma a vonku). 

**Prvé zápasy**

**Odvety**
*Newcastle po výsledku 4:0 v dvojzápase postupuje do finále.**Liverpool po výsledku 4:1 v dvojzápase postupuje do finále.*

## Finále
Finále sa hrá 16. marca 2025 na štadióne Wembley.

Newcastle United sa stal víťazom EFL Cupu

## Zdroj

Kategória:EFL Cup
Kategória:Futbal v 2024
Kategória:Futbal v 2025
Exercises (album)

***Exercises*** je druhý štúdiový album škótskej hard rockovej skupiny Nazareth, ktorý bol vydaný v roku 1972. Hoci ich hudba je na obale v texte popisovaná ako „bluesovo zafarbený hard rock“, táto nahrávka má dosť ďaleko od štandardnejšieho štýlu kapely. Prekvapivo obsahuje množstvo akustických aranžmánov, niekoľko skladieb so sláčikovým orchestrom a tradičné škótske hudobné kompozície. 

Producentom albumu bol Roy Thomas Baker. Bol v začiatkoch kariéry, bola to jeho tretia produkcia. Neskôr sa preslávil spoluprácou s kapelou Queen, ktorej produkoval päť z ich najslávnejších albumov: *[[Queen (album)|Queen]]*, *[[Queen II]]*, *[[Sheer Heart Attack]]*, *[[A Night at the Opera (Queen)|A Night at the Opera]]* a *[[Jazz (album)|Jazz]]*. Nahrávka piesne „1692 (Glencoe Massacre)“ je reálne inšpirovaná zmasakrovaním osemdesiatich členov rodiny MacDonaldovcov v škótskom Glencoe. Na albume nie sú žiadne coververzie od iných autorov, je na ňom aj ranná verzia skladby „Razamanaz“, nazvaná , „Woke Up This Morning“.

## Zoznam skladieb

## Výroba albumu
;skupina Nazareth
* Dan McCafferty – spev
* Darrell Sweet – bicie nástroje, vokály
* Pete Agnew – basová gitara, akustická gitara, vokály
* Manny Charlton - gitara, 12-strunová gitara, vokály
;hostia
* David Hentschel - syntetizátor (A4, B2, B5)
* Jedd Lander - gajdy (B5), harmonika (A2, B1)
* Colin Frechter – sláčikové aranžmány (A1, B4, B5)
;produkcia
* Robert M. Corich - text na obale, remastering
* Laura Vallisová - dizajn
* Mike Brown – remastering
* Roy Thomas Baker - producent
* Dave Field - návrh loga

## Referencie

## Zdroj

Kategória:Albumy skupiny Nazareth
Kategória:Hudobné albumy z 1972
Sršeň ázijský

**Sršeň ázijský** (*Vespa velutina*) je druh z rodu sršeň (*Vespa*) z čeľade sršňovité (Vespidae). Jeho pôvodný areál rozšírenia sa rozprestiera v juhovýchodnej Ázii. Vyskytuje sa aj v Európe, kde je považovaný za invázny druh. Sršeň ázijský býva niekedy zamieňaný so sršňom mandarínskym (*Vespa mandarinia*), ten sa však v Európe nevyskytuje.

## Vzhľad
Sršeň ázijský je menší ako sršeň obyčajný. Kráľovné dosahujú dĺžku tela 30 mm, samce 24 mm a ostatné jedince (robotnice) merajú približne 20 mm. Dobrým rozlišovacím znakom sú žlto sfarbené tarsi (končatiny) a prevažne tmavá až čierna hlava a hruď. Na štvrtom článku bruška (abdomen) sa nachádza žltý až oranžový pruh. 

## Biológia
Do Európy sa dostal pravdepodobne prostredníctvom lodnej dopravy v roku 2004. Zaznamenaný bol v juhozápadnom Francúzsku, odkiaľ sa ďalej šíril do okolitých krajín. Sršne ázijské vytvárajú eusociálne spoločenstvá. Zimu prečkávajú oplodnené samice, ktoré si na jar samy vytvárajú primárne hniezda. V nich vychovávajú prvé generácie robotníc. Pri dosiahnutí určitej veľkosti začnú robotnice na vopred vybranom mieste budovať sekundárne hniezdo, ktoré je výrazne väčšie. Môže dosahovať v priemere až 100 cm. Tento druh ho často buduje v korunách stromov, ale aj na ľudských stavbách. Má guľovitý tvar a vo vnútri sa nachádzajú bunky s vyvíjajúcim sa plodom. V európskych podmienkach dosahujú hniezda sršňov ázijských populáciu až 6 000 jedincov, čo je podstatne viac, ako u hniezd sršňov obyčajných. Na konci leta sa v hniezde začínajú vyvíjať budúce samce a kráľovné. Tie počas jesene vylietavajú z hniezda za účelom párenia sa. Po párení samce zomierajú a oplodnené samice vyhľadávajú úkryt na prečkanie zimy. V pôvodnom hniezde kráľovná hynie a s príchodom mrazov zaniká aj celé spoločenstvo. 

Podobne ako iné druhy sršňov, aj tento druh aktívne loví iný hmyz. Potravou sú rôzne muchy, včely, ale aj chrobáky. Významnou zložkou potravy sú aj včely medonosné (*Apis mellifera*). Okrem živočíšnej potravy vyhľadávajú sršne ázijské aj cukornaté výlučky. V jesennom období ich možno nájsť na kvetoch brečtanu popínavého (*Hedera helix*).

## Výskyt na Slovensku
Prvý záznam sršňov ázijských na území Slovenska pochádza z 28. septembra 2024 z obce Palárikovo (okres Nové Zámky). Nález a identifikáciu tohto taxónu vykonali odborníci z Centra biológie a biodiverzity SAV, Katarína Senková Baldaufová a Dušan Senko. Dňa 3. októbra 2024  sa podarilo lokalizovať hniezdo v korune topoľa kanadského. Hniezdo dosiahlo rozmer približne 80 cm a od prvého miesta nálezu robotníc sa nachádzalo vzdušnou čiarou 663 metrov. Hniezdo bolo dňa 17. októbra 2024 pod dohľadom Štátnej ochrany prírody Slovenskej republiky odstránené a jeho fragmenty sú deponované v zbierkach Prírodovedeckej fakulty Univerzity Komenského v Bratislave. Trvalý muzeálny preparát hniezda vytvoril entomológ Adrián Purkart a je verejne dostupný v muzeálnej časti budovy . 

## Referencie

## Iné projekty

Kategória:Sršňovité
Nazareth (album)

***Nazareth*** je názov debutového štúdiového albumu škótskej hard rockovej skupiny Nazareth, ktorý bol vydaný v roku 1971. Zo známych piesní kapely sa na ňom nachádza ich hitový singel „Dear John“ a nahrávka coververziu skladby „Morning Dew“.

## Zoznam skladieb

## Výroba albumu
;skupina Nazareth
* Dan McCafferty – spev
* Darrell Sweet – bicie nástroje, vokály
* Pete Agnew – basová gitara, gitara, vokály, spev (4)
* Manny Charlton – gitara, vokály
;hostia
* Dave Stewart – organ (5)
* Pete Wingfield – klavír (2, 7)
* Pete York – perkusie (9)
* B.J. Cole – slide gitara (7)
* Colin Frechter – aranžmány sláčikov a dychových nástrojov (5, 9)
;produkcia
* Mike Brown – remastering
* Robert M. Corich – text na obale, remastering
* Roy Thomas Baker – nahrávanie
* John Punter – nahrávanie sláčikov
* Dave Hitchcock – producent
* C.C.S. Associates – dizajn
* Jim Wilson – fotografie

## Referencie

## Zdroj

Kategória:Albumy skupiny Nazareth
Kategória:Hudobné albumy z 1971
Kategória:Debutové albumy
Melody (televízna stanica)

**Melody** je francúzska súkromná televízna stanica venovaná francúzskej a medzinárodnej hudbe od 60. do 90. rokov 20. storočia. Kanál patrí do skupiny SECOM a režíruje ho Bruno Lecluse. Melody bola spustená 6. decembra 2001 pod názvom Télé Melody.

## História
Melody je retro hudobná stanica so sídlom v Lille, ktorá bola založená v roku 2001. Stanica hrá celý rad klasických hitov z rôznych desaťročí druhej polovice 20. storočia. Výber skladieb zahŕňa nadčasovú klasiku od francúzskych a medzinárodných umelcov, ako aj vzácne pôvodné hity. Na stanici sa pravidelne vysielajú piesne umelcov vrátane Johnny Hallydaya, Patricka Bruela, Jacquesa Brela, Clauda Françoisa, Sheily, Sylvie Vartan či Dalidy. Melody okrem tuzemskej tvorby vysiela aj veľké medzinárodné hity ako napr. ABBA, Elton John, Michael Jackson či James Brown.

## Referencie

## Iné projekty

## Externé odkazy

* Oficiálny web
* SFR 

Kategória:Televízne stanice vo Francúzsku
Kategória:Podniky založené v 2001
Melody

**Melody** môže byť:

* slovenská súkromná komerčná rozhlasová stanica, pozri Rádio Melody
* francúzska súkromná hudobná televízna stanica, pozri Melody (televízna stanica)
* francúzsko-luxembursko-belgický film z roku 2014, pozri Melody (film z roku 2014)
* britský film z roku 1971, pozri Melody (film z roku 1971)
Razamanaz

***Razamanaz*** je tretí štúdiový album škótskej hard rockovej skupiny Nazareth, ktorý bol vydaný v máji roku 1973. 

Bol to prvý album kapely, ktorým sa kapela umiestnila v rebríčkoch. Produkoval ho Roger Glover, basgitarista zo skupiny Deep Purple, s ktorou bola kapela v tom čase na turné. Na albume sa nachádza viacero známych, osvedčených hitov kapely, ako sú napríklad „Razamanaz“, „Alcatraz“, či „Bad Bad Boy“. Skladba z predošlého albumu, *[[Exercises (album)|Exercises]]* (1972), „Woke Up This Morning“, bola pre tento album nahraná v novej verzii.

## Zoznam skladieb
### Pôvodný vinylový album

### Bonusy k reedíciám

*Relácie BBC boli zaznamenané v Maida Vale Studios pre šou Boba Harrisa na stanici BBC Radio 1. Producent: Pete Rizkema, Nahrávanie: Bill Aitken. Dátum prvého prenosu: 26. marca 1973.
*Vydania singlov sú len pre Ameriku. Britské vydanie však obsahuje iba piesne „Hard Living“, „Spinning Top“ ako B-stranu singla „Bad Bad Boy“ v Spojenom kráľovstve a EP „Live Woman“ uvedené ako „Live Women“ v booklete opätovne vydaného albumu.

## Výroba albumu
;skupina Nazareth
* Dan McCafferty – spev
* Darrell Sweet – bicie nástroje, perkusie, vokály, sprievodný text na obale
* Pete Agnew – basgitara, sprievodný spev
* Manny Charlton – elektrické a akustické gitary, slide gitara, banjo, vokály
;Produkcia
* Roger Glover – producent, basová gitara, perkusie
* Alan Perkins – nahrávací inžinier (mobilná jednotka firmy Pye Recording)
* Geoffrey Emerick – zvukový inžinier (AIR)
* Patrick Watters, Fin Costello – fotografie
* Mike Brown – remastering
* Robert M. Corich – remastering, sprievodný text na obale, obnova bonusových skladieb
* Dave Field – dizajn

## Rebríčky

## Certifikácie

## Referencie

## Zdroj

Kategória:Albumy skupiny Nazareth
Kategória:Hudobné albumy z 1973
Zoznam členov Académie des beaux-arts (rytectvo)

Toto je zoznam bývalých a súčasných členov Académie des Beaux-Arts v sekcii IV: rytectvo.

## Kreslo 1
[náhľad|197x197bod| François Forster ([Jean Auguste Dominique Ingres, 1825)]]

* zvolený 1803: Charles Clément Bervic (17561822)
* 1822: Pierre Alexandre Tardieu (17561844)
* 1844: François Forster (17901872)
* 1873: Alphonse François (18141888)
* 1888: Auguste III Blanchard (18191898)
* 1898: Léopold Flameng (18311911)
* 1911: Émile-Jean Sulpis (18561942)
* 1943: Albert Decaris (19011988)
* 1989: Roger Vieillard (19071989)
* 1991: Jean-Marie Granier (19222007)
* 2008: Érik Desmazières (* 1948)

## Kreslo 2
[náhľad|188x188bod| Romain-Vincent Jeuffroy ([Julien-Léopold Boilly, 1826)]]

* 1803: Romain-Vincent Jeuffroy (17491826)
* 1826: Théodore Richomme (17851849)
* 1849: Louis-Pierre Henriquel-Dupont (17971892)
* 1892: Achille Jacquet (18461908)
* 1908: Charles Waltner (18461925)
* 1925: Jean-Émile Buland (18571938)
* 1938: André Dauchez (18701948)
* 1949: Paul Lemagny (19051977)
* 1978: Pierre-Yves Trémois (19212020)
* 2023: Emmanuel Guibert (* 1964)

## Kreslo 3
[náhľad|185x185bod|André Galle ([Antoine-Jean Gros, Zámok Versailles, 1822)]]

* 1803: Rambert Dumarest (17501806)
* 1806: Pierre-Simon-Benjamin Duvivier (17301819)
* 1819: André Galle (17611844)
* 1845: Jacques-Édouard Gatteaux (17881881)
* 1881: Jules-Clément Chaplain (18391909)
* 1909: Frédéric-Charles-Victor de Vernon (18581912)
* 1913: Henri-Auguste Patey (18551930)
* 1930: Louis-Alexandre Bottée (18521940)
* 1942: Henri Dropsy (18851969)
* 1970: Raymond Corbin (19072002)
* 2005: Louis-René Berge (19272013)
* 2016: Astrid de La Forest (* 1962)

## Kreslo 4
náhľad|181x181bod| Auguste Gaspard Louis Desnoyers

* 1816: Auguste Gaspard Louis Desnoyers (17791857)
* 1857: Achille-Louis Martinet (18061877)
* 1878: Gustave Bertinot (18221888)
* 1888: Oscar Roty (18461911)
* 1911: Frédéric-Auguste Laguillermie (18411934)
* 1935: Henri Le Riche (18681944)
* 1945: Demetrios Galanis (18821966)
* 1967: Pierre-Eugène Clairin (18971980)
* 1981: André Jacquemin (19041992)
* 1994: René Quillivic (19252016)
* 2018: Pierre Collin (* 1956)

## Kreslo 5

* 2020: Catherine Meurisse (* 1980)

## Zdroj

* Zoznam členov na webovej stránke Académie des Beaux-Arts.
* 

Kategória:Francúzski rytci
Zoznam rytectvo
Kategória:Francúzske zoznamy
Kategória:Zoznamy ľudí
Sobolová (potok)

**Sobolová** je vodný tok v Kysuckých Beskydách a Kysuckej vrchovine na území okresu Čadca. Je to pravostranný prítok Bystrice s dĺžkou približne 4 km. Preteká územím Chránenej krajinnej oblasti Kysuce.

## Priebeh toku
Potok pramení v strednej časti Kysuckých Beskýd, v geomorfologickom podcelku Rača, na južnom úbočí vrchu Kýčera (), v nadmorskej výške cca  Od prameňa tečie prakticky celou dĺžkou južným smerom, sprvu lesnatým územím, kde priberá niekoľko menších prítokov. Pokračuje rovnomenným údolím, kde sa mierne esovito vlní a opúšťa lesy Kysuckých Beskýd. Vstupuje do Bystrickej brázdy, podcelku Kysuckej vrchoviny a pokračuje poľnohospodárskou krajinou cez osadu Sobolovia. O niečo južnejšie preteká osadou Rajnohovci, kde križuje cestu II/520 a v nadmorskej výške cca  ústí pravostranne do Bystrice v povodí rieky Kysuca. 

Potok Sobolová pramení na katastrálnom území obce Stará Bystrica, no veľká časť jeho toku tvorí hranicu s územím Novej Bystrice. Oblasť patrí do okresu Čadca v Žilinskom kraji. Potok má len niekoľko menších bezmenných prítokov.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckej vrchovine
Kategória:Vodné toky v Kysuckých Beskydách
Moustache

**Moustache** (fr. fúzy) môže byť:
* francúzsky herec a hudobník gréckeho pôvodu, pozri Moustache (herec)

**La Moustache** môže byť:
* poviedka Guya de Maupassanta z roku 1883, pozri La Moustache (poviedka)
* francúzsky film z roku 2005, pozri La Moustache (film)
Royal Ontario Museum

**Royal Ontario Museum** (**ROM**) je múzeum v kanadskom Toronte.

Založené bolo v roku 1912 provinčnou legislatívou, pre verejnosť bolo otvorené 19. marca 1914. Pôvodne bolo zložené z piatich múzeí, ktoré boli spojené v roku 1955. V roku 1968 bolo múzeum oddelené od University of Toronto. Zbierka ROM obsahuje 18 miliónov umeleckých, kultúrnych a prírodovedných artefaktov. Vo fiškálnom roku končiacom 31. marca 2019 múzeum zaznamenalo rekordný počet návštevníkov, 1,34 miliónov, čím sa opäť stalo najnavštevovanejším múzeom v Kanade. Múzeum je známe svojimi zbierkami čínskeho a staroegyptského umenia, americkej etnológie a kanadským umením. Ponúka tiež prírodovedecké zbierky. V roku 2024 múzeum oznámilo plán transformácie, ktorá pridá 600 metrov štvorcových výstavných priestorov a sprístupní prízemie budovy zadarmo.

## Galéria

Súbor:General view - Patricia Harris Gallery of Textiles & Costume, Royal Ontario Museum - DSC09417.JPG|Časť Patricia Harris Gallery of Textiles & Costume
Súbor:Canoes - Royal Ontario Museum - DSC00284.JPG|Výstava kanoe v The Daphne Cockwell Gallery of Canada: First Peoples
Súbor:Wirth Gallery of the Middle East - Royal Ontario Museum - DSC09605.JPG|Wirth Gallery of the Middle East
Súbor:Fossil collections - Royal Ontario Museum - DSC00008.JPG|Fosílie v James and Louise Temerty Galleries of the Age of Dinosaurs and Gallery


## Referencie

## Iné projekty

## Externé odkazy
* Domovská stránka

Kategória:Múzeá v Toronte
Kategória:Organizácie založené v 1912
Kategória:Art deco stavby
Loud ’n’ Proud

***Loud ’n’ Proud*** je štvrtý štúdiový album škótskej hard rockovej skupiny Nazareth. Album bol vydaný v novembri ako druhý zo štúdiových albumov kapely z roku 1973. Bol to zároveň aj druhý album, ktorý akupine Nazareth produkoval basgitarista kapely Deep Purple, Roger Glover.

Tento album v rebríčku UK Albums Chart dosiahol 10. miesto a stal sa tak v Spojenom kráľovstve najlepšie hodnoteným albumom od kapely Nazareth. Na prvom mieste bol aj v rakúskych rebríčkoch. V roku 1976 bol album za predaj 100 000 predaných kópií v Kanade certifikovaný platinou. Jeho singel, coververzia piesne „This Flight Tonight“ od Joni Mitchell, dosiahol v britských rebríčkoch 11. miesto a v nemeckých rebríčkoch bol prvý. Na Joni Mitchell, ktorá nahrala túto skladbu v roku 1971 na svoj album *[[Blue (album Joni Mitchell)|Blue]]*, táto verzia veľmi zapôsobila a niekedy túto pieseň na koncertoch prezentovala ako skladbu od kapely Nazareth.

## Zoznam skladieb

### Pôvodný vinylový album

## Výroba albumu
;skupina Nazareth
* Dan McCafferty – spev
* Darrell Sweet – perkusie, bicie nástroje, vokály
* Pete Agnew – basová gitara, fuzz bass (8), vokály
* Manny Charlton (Manuel Charlton) – sólová, slide a akustická gitara, vokály
;Produkcia
* Roger Glover – producent, basová gitara, perkusie (5)
* Mike Brown, Robert M. Corich – remastering
* Geoff Emerick, Bob Harper, John Mills – nahrávanie
* Dave Field – dizajn

## Rebríčky

### Týždenné rebríčky

### Koncoročné  rebríčky

## Certifikácie

## Referencie

## Zdroj

Kategória:Albumy skupiny Nazareth
Kategória:Hudobné albumy z 1973
Turistická značkovaná trasa číslo 5143

**Turistická značkovaná trasa číslo 5143** je krátka zelená trasa v Trnavskej pahorkatine a Malých Karpatoch,  ktorá spája obce Budmerice a Píla. Dĺžka trasy je 7,1 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Externé odkazy
* Trasa na turistickej mape

5143
5143
Hair of the Dog (album)

***Hair of the Dog*** je šiesty štúdiový album škótskej hard rockovej skupiny Nazareth. Album bol vydaný dňa 3. apríla 1975. Bol nahraný v Escape Studios, Kent, s dodatočným nahrávaním a mixovaním v AIR Studios v Londýne. *Hair of the Dog* je najznámejším a, s viac ako dvoma miliónmi predaných kópií po celom svete, aj najpredávanejším albumom kapely Nazareth.

Po troch predchádzajúcich albumoch, ktoré kapele produkoval basgitarista skupiny Deep Purple, Roger Glover, sa producentom tohoto projektu stal ich gitarista Manny Charlton, ktorý potom pre kapelu Nazareth produkoval niekoľko ich nasledujúcich albumov.

## Zoznam skladieb
### Pôvodný vinylový album

## Výroba albumu
;skupina Nazareth
* Dan McCafferty – spev a vokály
* Manny Charlton – elektrická gitara, syntetizátor
* Pete Agnew – basgitara, vokály
* Darrell Sweet – bicie, perkusie, vokály
;hostia
* Max Middleton – klavír na skladbe „Guilty“
* Simon Phillips – tabla na „Please Don't Judas Me“
* Vicki Brown, Liza Strike, Barry St. John – vokály na „Guilty“
*  Vicky Silva – vokály v skladbe „Please Don't Judas Me“

## Rebríčky

## Certifikácie

## Referencie

## Zdroj

Kategória:Albumy skupiny Nazareth
Kategória:Hudobné albumy z 1975
Panna Mária z Philermos

**Panna Mária z Philermos** (tiež *Phileremos*, *Philerme*, *Filerimos*; anglicky: Our Lady of Philermos, grécky: Εικόνα της Υπεραγίας Θεοτόκου της Φιλερήμου, rusky: Филермская икона Божией Матери, srbsky: Пресвета Богородица Филермоса) je byzantská ikona Bohorodičky (gr. *Theotokos*). Považuje sa za najstarší zachovaný obraz Panny Márie. Jej autorom má byť evanjelista Lukáš. Ikona bola pôvodne uložená v kláštore Phileremos na ostrove Rhodos a neskôr na Malte. Je uctievaná ako patrónka Zvrchovaného vojenského maltézskeho rádu. V súčasnosti je uložená v Národnom múzeu Čiernej Hory v Cetinje.

## História
Podľa prvej verzie autorom ikony je svätý Lukáš a zasvätil ju Matke Božej. Okolo roku 46 n.l. mala byť odvezená do Antiochie, rodiska sv. Lukáša, a potom do Jeruzalema. Okolo roku 430 mala byť prevezená do kostola Blacherne v Konštantinopole. V roku 626 ikona zachránila Konštantinopol pred Peržanmi, v roku 1204 ju zobrala latinská armáda a preniesla do Palestíny a odtiaľ na ostrov Malta.

Druhá verzia uvádza, že autorom ikony je evanjelista Lukáš. Na Rodos mala byť prevezená z Jeruzalema, keď bol ostrov ešte pod vládou východných cisárov. Toto je je však sporné, pretože okrem invázií Peržanov v roku 620 a Arabov v rokoch 633665, ostrov Rodos ovládali východní cisári až keď ho v roku 1306 obsadili Špitálnici svätého Jána.

Tretia verzia podľa Magistrálnej buly Rádu johanitov z roku 1497 uvádza, že podľa miestnej tradície sa ikona dostala na Rodos zázrakom, keď priplávala na mori v čase cisára Leva III. (717741).

Podľa ďalšej verzie ju Špitálnici svätého Jána v roku 1395 z Jeruzalema priviezli na ostrov Rhodos a umiestnili do kostola na vrchu Phileremos, podľa ktorého bola pomenovaná. Kvôli tureckej okupácii ostrova v roku 1523 bola prenesená do Talianska a následne do Nice. Keď sa maltézski rytieri dohodli so španielskym kráľom Karolom V. o novom sídle, ikona bola prenesená na Maltu do Valletty (1530 – 1798). Po obsadení ostrova Napoleonom ju maltézski rytieri odviezli v roku 1799 do Ruska a odovzdali ju ruskému cisárovi Pavlovi I.

Jej kovový rám bol nahradený zlatým rámom a zdobením drahými kameňmi. Lem tvorí dvojitý rad 270 diamantov, medzi ktorými sú trojlístky diamantov a rubínov, pričom biele ramená maltézskeho kríža sú zo smaltu. V cárskom Rusku jej boli venované špeciálne každoročné sviatky až do októbrovej revolúcie v roku 1917, keď bola prevezená do Kodane, potom do Berlína a Belehradu. V Čiernej Hore je od roku 1941. Na verejnosti bol prvýkrát vystavená v roku 2002.

## Referencie

## Pozri aj

* Blahoslavení a svätí Maltézskeho rádu

## Iné projekty

Kategória:Ikony
Kategória:Panna Mária v umení
Kategória:Rád maltézskych rytierov
Jafet

**Jafet** (, ) je postava zo Starého zákona, jeden z troch Noemových synov.

## Meno
Výklad mena Jafet je problematický, rovnako aj etymológia. Jeho význam sa uvádza ako „rozšírenie“, „uvoľnenie“

## V Starom zákone
V Starom zákone sa jeho meno vyskytuje v:
* Genezis 5,32; 6,10; 7,13; 9,18, 23, 27; 10,1, 2, 21
* 1. kniha kroník 1, 4 a 5

Voči svojmu otcovi sa „správal s povinnou úctou […] a dostal za to prisľúbenie, že sa rozšíri a bude sa podieľať na Semových výsadách a ovládne Kanaáncov“ Po potope sveta sa Jefet podľa Biblie stal predkom mnohých kmeňov a národov, ktoré sa v historických časoch spájajú s oblasťami na severu a západu stredného Východu, hlavne Anatólie a oblasťami Egejského mora. Táto skutočnosť môže byť chápaná ako rozšírenie sa gréckeho sveta na semitské územie.

## Judaistická tradícia
V starozákonných apokryfoch (pseudoepigrafy) sa Jafet najčastejšie vyskytuje v knihe Jubileí, iné (druhá kniha Henochova, NHC V,5, Biblické starožitnosti) o ňom informujú výrazne menej (iba v rámcí genealogických informácií o Noemovej rodine). V rukopisoch Mŕtveho mora sa Jafet opakovane spomína v (esejskom) komentári ku knihe Genezis  (4Q252, 4Q253, 4Q254, 4Q254a).

V hagade sa uvádza, že [pri vymenovaní Noemových synov] „synovia nie sú vymenovaní podľa veku, lebo najstarší bol Jafet, ale podľa múdrosti.“ Tvrdenie o tom, že bol najstarší syn sa opakovane vyskytuje u tanaitov a amoraitov. Podľa iného textu, keďže Jafet pri zakrytí otca mal menšiu úlohu ako jeho brat aj jeho potomkovia sa dočkali menšej odmeny. Postavili chrám počas vlády perského kráľa Kýrosa II. (Semov potomok bol kráľ Šalamún, ktorého chrám bol posvätnejší). Podľa ďalšieho rabínskeho spisu Boh požehnal Jafeta tým, že jeho potomkovia budú úplne bieli a dal im za dedičstvo púšte a polia.

## Islamská tradícia
Pre islam je Jafet (arab. Jáfith) požehnaný syn Noemov. Priamo v Koráne sa Jafetovo meno nespomína, ale jeho prítomonosť/existencia je nepriamo naznačená vo viacerých súrach (VIII, 64; X, 73; XI, 40; XXIII, 27 a XXVI, 119).

Biblický príbeh o Noem a jeho nahote je známy aj v islamskej tradícii, ale neuvádza sa Noemove pestovanie vína a opitosť. Islamský učenec al-Kisá’í uvádza výrazne odlišnú verziu príbehu: počas plavby v arche, Noe nemohol spať kvôli úzkosti. Vyšiel na palubu a zaspal na Semovej hrudi. Vietor odhalil jeho nahotu a Sem a Jafet ho prikryli. Cham sa však z toho smial tak nahlas, že sa Noe zobudil. Za tento svoj skutok bol prekliaty, z jeho rodu sa mali rodiť čierni otroci, zatiaľ čo z Semovho proroci a z Jafetovho králi a hrdinovia.

## Nový zákon a patristika
V Novom zákone nie je Jafet priamo spomenutý, ale jeho potomkovia sú postavami v knihe Zjavenie Jána. V ranokresťanskej literatúre (Irenej z Lyonu, Lactantius, Hippolytos Rímsky, Klement Alexandrijský, Origenes, Epifanius zo Salamis, Eusebios z Kaisareie) sú časté narážky na Noema a jeho potomkov, ale bez podrobnejšieho rozpracovania.

## Poznámky


## Referencie

## Pozri aj
* Noe
* Sem (biblická postava)
* Potopa sveta
* Genezis

## Iné projekty

## Externé odkazy
* Encyklopedický biblický slovník

Kategória:Biblické postavy
Close Enough for Rock ’n’ Roll

***Close Enough for Rock ’n’ Roll*** je siedmy štúdiový album škótskej hard rockovej skupiny Nazareth. Album bol vydaný v marci 1976.

Skladba, ktorá album uvádza, „Telegram“, je o prežívaní rockovej kapely počas koncertných turné. Je to kompozícia v štyroch častiach, ktorá popisuje ich stavy „po opici“, o ich cestovaní lietadlom a limuzínou, o colniciach, o rádiách, dievčatách, raňajkách, tlačových recepciách, zvukových skúškach, o šou, vyjadrenou gitarovým riffom, ktorý prerastie do krátkej verzie hitu od kapely The Byrds, potom sa vráti k vlastnému riffu a k svojmu príbehu. V texte tejto nahrávky je aj názov albumu. Odkazuje na príslovie medzi gitaristami: „Nezáleží na tom, či je vaša gitara perfektne zladená, pokiaľ je dostatočne blízko pre rokenrol (close enough for rock ’n’ roll).“ Pieseň „Telegram“ (časti 1–3) sa nadlho stala „otváračom koncertov“ skupiny Nazareth, tak ako je to počuť aj na koncertnom albume *[[Snaz]]* z roku 1981.

## Zoznam skladieb
### Pôvodný vinylový album

### Bonusové skladby k 30. výročiu

## Výroba albumu
;skupina Nazareth
* Dan McCafferty – spev
* Manny Charlton – gitara, producent
* Pete Agnew – basová gitara, vokály, gitara, klavír
* Darrell Sweet – bicie nástroje, perkusie
;Produkcia
* Nick Blagona – nahrávanie
* John Punter – nahrávanie
* Hipgnosis – dizajn obalu a fotografie

## Rebríčky

## Certifikácie

## Referencie

## Zdroj

Kategória:Albumy skupiny Nazareth
Kategória:Hudobné albumy z 1976
Hair of the Dog

**Hair of the dog** je hovorový anglický výraz popisujúci liečbu z tzv. „opice“ vyvolanej alkoholom.

**Hair of the dog** môže tiež označovať:
* britský komediálny film z roku 1962, pozri ''Hair of the Dog'' (film)
* minipivovar so sídlom v Portlande v Oregone v USA, pozri Hair of the Dog Brewing Company
* 148. časť televízneho seriálu *[[Ničitelia mýtov]]* (orig. *MythBusters*)

## Albumy
*''Hair of the Dog'' (album), album britskej skupiny Nazareth z roku 1975
**Hair of the Dog*, kompilačný album z roku 1989 od skupiny Tankard

## Piesne
*„Hair of the Dog“ (pieseň) od skupiny Nazareth z albumu s rovnakým názvom
*„Hair of the Dog“, od skupiny Mud z albumu *Use Your Imagination* z roku 1975
*„Hair of the Dog“, od skupiny Bauhaus z albumu *[[Mask (album Bauhaus)|Mask]]* z roku 1981
*„Hair of the Dog“, od skupiny Ramones z albumu z roku 1986 *[[Animal Boy]]*
*„Hair of the Dog“, od The Poor z albumu *Who Cares* z roku 1994
*„Hair of the Dog“, od Guns N’ Roses, coververzia piesne od kapely Nazareth na promo singli z roku 1994
*„Hair of the Dog“, od kapely Loverboy z albumu *[[Six (album Loverboy)|Six]]* z roku 1997
*„Hair of the Dog“, od Shootera Jenningsa z albumu *Electric Rodeo* z roku 2006
*„Hair of the Dog“, od Senses Fail z albumu *[[Life Is Not a Waiting Room]]* z roku 2008
Play ’n’ the Game

***Play ’n’ the Game*** je ôsmy štúdiový album škótskej hard rockovej skupiny Nazareth. Album bol vydaný v novembri 1976.

Na obale albumu je uvedené: „*Tento album je celý venovaný Billovi Fehillymu, ktorého viera a duch sú stále s nami.*“ Bill Fehilly bol manažér kapely, ktorý zomrel krátko predtým pri leteckom nešťastí.

*Play ’n’ the Game*, podobne ako predchádzajúci album, zostal v Spojenom kráľovstve nepovšimnutý, avšak skupina bola veľmi populárna v Kanade, kde kapela Nazareth počas 70. rokov získala asi 50 zlatých a platinových platní.

## Zoznam skladieb
### Pôvodný vinylový album

### Bonusové skladby k 30. výročiu v r. 2006
10. „Good Love“ (B-strana singla)

## Výroba albumu
;Skupina Nazareth
* Dan McCafferty – spev
* Manny Charlton - gitara
* Pete Agnew – basová gitara, gitara, vokály
* Darrell Sweet – bicie nástroje, perkusie, vokály
;Produkcia
* Nick Blagona - nahrávanie
* Bob Ludwig - mastering
* Mike Brown – remastering
* Robert M. Corich - poznámky na obale, remastering
* Laura Vallis - dizajn

## Rebríčky

## Certifikácie

## Referencie

## Zdroj

Kategória:Albumy skupiny Nazareth
Kategória:Hudobné albumy z 1976
Kašubova Kolíska

**Kašubova Kolíska** je vodný tok v Kysuckých Beskydách a Kysuckej vrchovine na území okresu Čadca. Je to pravostranný prítok riečky Vychylovky s dĺžkou približne 4,5 km. Preteká územím Chránenej krajinnej oblasti Kysuce.

## Priebeh toku
Potok pramení vo východnej časti Kysuckých Beskýd, v geomorfologickom podcelku Rača, na juhovýchodnom úbočí vrchu Bugaj (), v nadmorskej výške približne  Od prameňa tečie lesnatým územím juhovýchodným smerom a priberá niekoľko prítokov. Pokračuje odlesnenou oblasťou cez osadu Šadibolovci a stáča sa južným smerom, kde vteká do údolia, zovretého na východe Kašubovou Kýčerou () a na juhozápade Talapkovým Soliskom (). Stáča sa opäť na juhovýchod, opúšťa lesy Kysuckých Beskýd a vstupuje do Bystrickej brázdy, podcelku Kysuckej vrchoviny. Odlesnenou poľnohospodárskou krajinou preteká cez osadu Vychylovka, miestnu časť Novej Bystrice, kde križuje cestu II/520 a v nadmorskej výške cca  ústí pravostranne do Vychylovky, prítoku Bystrice v povodí rieky Kysuca. 

Potok Kašubova Kolíska pramení a celou dĺžkou preteká len katastrálnym územím obce Nová Bystrica v okrese Čadca v Žilinskom kraji. Potok má len niekoľko menších bezmenných prítokov.

## Referencie

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckej vrchovine
Kategória:Vodné toky v Kysuckých Beskydách
Rampant (album)

***Rampant*** je piaty štúdiový album škótskej hard rockovej skupiny Nazareth. Album bol vydaný v roku 1974. Bol to tretí a posledný album, ktorý skupine Nazareth produkoval basgitarista kapely Deep Purple, Roger Glover.

Tento album kapela Nazareth nahrávala v roku 1974 s pomocou mobilného štúdia kapely Rolling Stones na brehu Ženevského jazera v Montreux (Švajčiarsko). Produkoval ho basgitarista Deep Purple Roger Glover. Kapela Deep Purple v tom čase s pomocou tohto štúdia produkovala ich album *[[Burn (Deep Purple)|Burn]]*.

Tento album je oproti predošlým štandardom kapely Nazareth mierne odlišný. V niektorých skladbách, napríklad „Glad When You're Gone“, „Jet Lag“, či úvodná, „Silver Dollar Forger“, je ovplyvnená južanským rockom. Kritik AllMusic Donald A. Guarisco porovnáva zvuk albumu ako kríženec medzi zvukom ranných albumov kapely AC/DC a „hardrockových“ nahrávok skupinyLynyrd Skynyrd. Medzi stabilné skladby repertoáru kapely patria z tohto albumu „Shanghai'd in Shanghai“, no hlavne pieseň „Sunshine“, ktorou sa nastavil istý štandard pre kompozíciu pomalých skladieb, ktoré sa stávali hitmi kapely Nazareth. 

Sample zo skladby „Loved and Lost“ použil v nahrávke „Enemy Lines“ DJ Shadow, ktorá vyšla na jeho albume *[[The Less You Know, the Better]]* (2011).

## Zoznam skladieb
### Pôvodný vinylový album

## Výroba albumu
;skupina Nazareth
* Dan McCafferty – spev, fotografie
* Pete Agnew – basová gitara, gitara, vokály, sprievodný text na obale albumu
* Manny Charlton – gitary, producent, fotografie
* Darrell Sweet – drums, vokály, sprievodný text na obale albumu, fotografie
;hostia
* Vicki Brown, Barry St. John, Liza Strike – vokály
* Jon Lord – syntetizátor, klavír v skladbách "Glad When You're Gone" a "Shanghai'd In Shanghai"
;Produkcia
* Roger Glover – producent
* Richard Roy – nahrávanie, mastering
* Red Steel – revidované poznámky
* Louie Austin – technik
* Robert M Corich a Mike Brown – remastering
* Mick Carpenter – projektový koordinátor
* Hipgnosis – dizajn obalu

## Rebríčky

### Týždenné rebríčky

### Koncoročné  rebríčky

## Certifikácie

## Referencie

## Zdroj

Kategória:Albumy skupiny Nazareth
Kategória:Hudobné albumy z 1974
RPM (časopis)

***RPM*** (skratka z „**R**ecords, **P**romotion, **M**usic“,  a neskôr ) bola kanadská publikácia hudobného priemyslu, ktorá obsahovala rebríčky skladieb a albumov pre Kanadu. Publikáciu založil kanadský vydavateľ a manažér hudobného priemyslu, Walt Grealis, vo februári 1964, pričom jej existenciu podporoval majiteľ nahrávacej spoločnosti Stan Klees.

## Popis
Časopis *RPM* prestal vychádzať v novembri 2000. Názov časopisu sa v priebehu rokov menil, volal sa aj *RPM Weekly* a *RPM Magazine*.

Rebríček Top Singlov v hodnoteniach *RPM* bol pôvodne založený na hláseniach o vysielaní nahrávok a správach od nahrávacích spoločností. Počnúc júnom 1964 sa rebríček začal zameriavať na správy o predaji nahrávok v obchodoch. V septembri 1988 začali v *RPM* v svojom rebríčku Top Singlov zohľadňovať výhradne rádiové vysielanie skladieb.

Prvých niekoľko týždňov svojej existencie časopis nezostavoval národný rebríček, ale jednoducho vytlačil aktuálne zoznamy zo 40 staníc na hlavnom trhu. Vo vydaní z 22. júna 1964 bola predstavená celoštátna tabuľka a prvým celoštátnym singlom číslo jedna bola pieseň „Capel of Love“ od skupiny The Dixie Cups. Pred zavedením národnej hitparády *RPM* bola kanadská hiparáda CHUM Chart zverejňovaná torontskou rozhlasovou stanicou CHUM považovaná za národný rebríček.. Posledným singlom číslo jedna v rebríčku magazínu bola skladba „Music“ z rovnomenného albumu od speváčky Madonny.

V *RPM* bolo niekoľko formátových rebríčkov: Top Singles (všetky žánre), Adult Contemporary, Dance, Urban, Rock/Alternative a pre country hudbu Country Tracks (alebo Top Country Tracks). Dňa 21. marca 1966 RPM rozšírilo svoj rebríček Top Singles zo 40 pozícií na 100. Dňa 6. decembra 1980 sa hlavným rebríčkom stalo Top-50 a takto zostal až do 4. augusta 1984, potom sa vrátili k Top-100 singlového rebríčka.

Novodobé ocenenia Juno Awards majú svoj pôvod v každoročnom prieskume, ktorý od svojho založenia uskutočnila spoločnosť *RPM*. Čitatelia časopisu boli vyzvaní, aby poslali poštou hlasovacie lístky a aby označili svoj výber pod rôznymi kategóriami ľudí alebo spoločností. Anketa *RPM* Awards sa v roku 1970 pretransformovala na formálny ceremoniál udeľovania cien Gold Leaf Awards a v nasledujúcich rokoch sa z nich stali ceny Juno Awards.

## Referencie

## Externé odkazy
* Prezrite si vydania RPM 1964-2000
* Archívne rebríčky RPM
* RPM (historical information) 
* Library and Archives Canada: „Príbeh RPM“ 
* Kanadská encyklopédia: ''RPM''
*  

## Zdroj

Kategória:Hudobné časopisy
Kategória:Tlač v Kanade
Juraj Hanák

Ing. **Juraj Hanák** (* 20. jún 1942, Nitra) je slovenský ekonóm a politik HZDS v 90. rokoch 20. storočia.

## Životopis
Po ukončení vysokoškolského štúdia absolvoval štyri semestre postgraduálneho štúdia v Prahe pre vedúcich pracovníkov výpočtových stredísk, ako aj stáž v Maďarsku na sálové počítače. V priebehu 70. a 80. rokov 20. storočia postupne pracoval na pozíciách technik pre výskum, vedúci prevádzky sálového počítača, vedúci výpočtového strediska, vedúci oddelenia tvorby cien až po funkciu podpredsedu okresného národného výboru pre plán a rozpočet.

Po roku 1989 sa začal politicky angažovať. V roku 1992 sa uvádza ako prednosta Mestského úradu Nitra. V parlamentných voľbách v roku 1992 bol zvolený za poslanca SNR za HZDS. V tomto roku hlasuje za prijatie Deklarácie SNR o zvrchovanosti SR, ako aj za Ústavu SR. Počas II. vlády V. Mečiara pôsobil aj ako splnomocnenec vlády pre integráciu štátnej správy. Počas parlamentnej krízy na začiatku roku 1994 zostal na strane Vladimíra Mečiara a do parlamentu kandidoval aj v predčasných parlamentných voľbách v roku 1994, no za poslanca už nebol zvolený. Avšak v komunálnych voľbách 1994 je zvolený do nitrianskeho mestského zastupiteľstva a stáva sa viceprimátorom Nitry. V komunálnych voľbách 1998 sa uchádzal aj o post primátora Nitry. Tentokrát už ako nezávislý kandidát. V roku 1998 mu bol udelený Rad Andreja Hlinku I. triedy za mimoriadne zásluhy o vznik Slovenskej republiky.

## Referencie

Kategória:Slovenskí ekonómovia
Kategória:Slovenskí politici
Kategória:Slovenskí komunálni politici
Kategória:Poslanci NR SR (1992 – 1994)
Kategória:Politici ĽS-HZDS
Kategória:Osobnosti z Nitry
Kategória:Laureáti Radu Andreja Hlinku I. triedy
Zoznam kozmických letov (2024)

Tento článok pojednáva o uskutočnených a plánovaných kozmických letoch v roku 2024. Konkrétne je zameraný na orbitálne kozmické lety.

## Štatistiky

## Zoznam letov
### November

### December

### Nadchádzajúce lety

## Referencie

Kategória:Zoznamy kozmických letov podľa roka
Kategória:Kozmonautika v 2024
Zoznam členov Académie des beaux-arts (kinematografia)

Toto je zoznam bývalých a súčasných členov Académie des Beaux-Arts v sekcii VII: kinematografia.

## Kreslo 1
* zvolený 1975: Henri Sauguet (* 1901† 1989)
* 1990: Jean Prodromidès (* 1927† 2016)

Toto kreslo bolo v roku 1998 presunuté do sekcie V.

## Kreslo 2
[náhľad|175x175pixelů|[Roman Polański]]
* 1979: Marcel Carné (* 1906† 1996)
* 1998: Roman Polański (* 1933)

## Kreslo 3
* 1986: René Clément (* 1913† 1996)
* 1998: Gérard Oury (* 1919† 2006)
* 2007: Jean-Jacques Annaud (* 1943)

## Kreslo 4
[náhľad|[Pierre Schoendoerffer|183x183bod]]
* 1988: Pierre Schoendoerffer (* 1928† 2012)
* 2018: Coline Serreau (* 1947)

## Kreslo 5
* 1988: Claude Autant-Lara (* 1901† 2000)
* 2002: Francis Girod (* 1948† 2006)
* 2016: Jacques Perrin (* 1941)

## Kreslo 6
* 1999: Henri Verneuil (* 1920† 2002)
* 2007: Régis Wargnier (* 1947)

## Kreslo 7
[náhľad|[Jeanne Moreauová|Jeanne Moreau|165x165bod]]
* 2000: Jeanne Moreau (* 1928† 2017)
* 2019: Frédéric Mitterrand (* 1947)

## Externé odkazy
* Les Membres actuels
* Oficiálny web

## Zdroj

* 

Zoznam kinematografia
Kategória:Francúzske zoznamy
Kategória:Zoznamy ľudí
Dana Košanová

**Margita Dana Košanová** (* 24. júl 1953, Sološnica† 21. august 1968, Bratislava) je jedna z obetí streľby sovietskych vojsk v prvý deň okupácie Československa piatimi armádami Varšavskej zmluvy na Šafárikovom námestí v Bratislave.

Pred Univerzitou Komenského sa v tento deň spontánne zišlo množstvo ľudí, aby sa postavili vojenskej okupácii Československa. Popoludní na schodoch budovy Univerzity Komenského zasiahla guľka aj 15 ročnú študentku Danu Košanovú. Guľka ju zasiahla do oblasti bedier, po prevoze do nemocnice zomrela.

Danka sa stala symbolom nevinných obetí zločinov, ktoré na území Slovenska spáchali okupačné armády. Krátko po jej smrti v roku 1968 pribudla na Šafárikovom námestí pamätná tabuľa, pripomínajúca zločin sovietskej armády. Neskôr bola odstránená. Vrátila sa tam po novembri 1989.

Okrem Dany Košanovej sovietski vojaci zastrelili na Šafárikovom námestí aj Stanislava Siváka (odrazená guľka) a lodného kapitána Jána Holíka, ktorého guľka zasiahla priamo do hlavy. Na Slovensku sovietski vojaci zabili 18 ľudí (niektoré zdroje uvádzajú vyše dvojnásobok 37). V Bratislave to boli až štyria z nich. Pred budovou Hlavnej pošty na Námestí SNP bol zastrelený 16-ročný učeň Peter Legner.

Pochovaná je na Martinskom cintoríne v Bratislave.

## Referencie

Kategória:Obete komunistického režimu v Česko-Slovensku
Kategória:Obete vrážd
Kategória:Zastrelené osobnosti
Kategória:Osobnosti zo Sološnice
Rádio X

**IRŠ Rádio X** je študentské internetové rádio sídliace na internáte Veľký Diel v Žiline.

Rádio X oficiálne pôsobí ako študentská organizácia Žilinskej univerzity. K decembru 2025 má 35 členov. Vnútorne sa člení na oddelenia techniky, dramaturgie, moderátorov, PR a grafiky.

## História
Po vzniku IRŠ Rapeš na pôde Ubytovacieho zariadenia Hliny začalo 12. októbra 1987 vysielanie aj sesterské IRŠ Rapeš Veľký diel, ktoré od svojho založenia obývalo časť suterénu internátneho bloku E. Od roku 2001 sa v priestoroch rádia nachádza aj nahrávacie štúdio, ktoré počas éry IRŠ Rapeš VD nieslo názov „Rapeš Records“ a krátko aj názov „X-Records“.

Dňa 11. decembra 2009 sa IRŠ Rapeš Veľký diel rozhodlo definitívne odlúčiť od Hlín, a od 5. októbra 2010 vysiela pod vlastným názvom Rádio X.

Rádio X sa od svojho založenia zúčastňuje celoslovenskej súťaže IRŠ RádioRallye. Ešte pod označením IRŠ Rapeš (zahŕňajúcim aj IRŠ Rapeš Hliny) bolo v roku 2007 najúspešnejším rádiom. Počas svojej samostatnej existencie Rádio X získalo cenu „IRŠ roka“ na RádioRallye 2012, 2015, a 2025. V rokoch 2013, 2017 a 2025 túto súťaž (v spolupráci s IRŠ Rapeš) hostilo v Žiline.

## Vysielanie
Rádio X vysiela nepretržite na 9 okruhoch:

* hlavný okruh, na ktorom sú okrem hudby aj moderované relácie
* Dance
* Alternative
* Metal
* Oldies
* DnB
* Chillout
* Folklore
* Mood

Moderované relácie Rádia X pokrývajú široké spektrum tém, vrátane zábavných a hudobných programov, publicistických relácií a študentského spravodajstva. V priebehu semestra sa moderované relácie vysielajú počas pracovných dní, bežne pondelok až štvrtok; počas skúškového obdobia sa nevysielajú vôbec. Celkový rozsah moderovaného vysielania (vynímajúc reprízy) bol v zimnom semestri akademického roka 2025/26 až 22 hodín do týždňa. V trinástom týždni každého semestra organizuje Rádio X „Nonstop“, teda nepretržité živé vysielanie o dĺžke 24 až 34 hodín.

V relácii „Živák“ sa pravidelne objavujú interpreti alebo kapely, ktoré počas relácie odohrajú ukážku svojej tvorby priamo v štúdiu Rádia X.

## Činnosť
Okrem vysielania sa Rádio X venuje organizácii podujatí cielených prevažne na študentov Žilinskej univerzity. Medzi najčastejšie sa opakujúce patria karaoke večery, turnaje v stolnom futbale, kvízové večery alebo predaj vareného vína pod názvom „Rádiacky Všehodžús“.

Rádio X poskytuje technické zabezpečenie eventov, prevažne akcií organizovaných Žilinskou univerzitou. Nahrávacie štúdio Rádia X, ktoré funguje už od roku 2001, zabezpečuje nahrávanie hovoreného slova aj hudobných vystúpení. Univerzitná kapela Melody Academics používa priestory Rádia X ako skúšobňu.

## Referencie

## Externé odkazy
* Oficiálna stránka 

Kategória:Slovenské internetové rádia
Kategória:Vzniklo v 2010
Kategória:Študentské organizácie
Kategória:Žilinská univerzita v Žiline
Kategória:Kultúra v Žiline
Kategória:Organizácie v Žiline
Páv

**Páv** môže byť:

* slovenský názov vtáčích rodov *Pavo* a *Afropavo*, pozri Pavo (rod) a Afropavo
* páv korunkatý (*Pavo cristatus*)
* prenesene: pyšný, namyslený človek
* súhvezdie modernej astronómie, pozri Páv (súhvezdie)
* heraldické zviera, pozri páv (heraldika)
* priezvisko, napr.:
** Jozef Páv (1912–1983) – slovenský učiteľ a knihovník
** Tomáš Páv (* 1937) – český fyzik a politik
Michal Baránik

Prof., Ing. **Michal Baránik**, CSc. (* 26. september 1928, Ruská Nová Ves† október 2018, Bratislava) bol slovenský ekonóm, vysokoškolský pedagóg a politik HZDS v 90. rokoch 20. storočia.

## Životopis
V rokoch 19501954 študoval na Vysokej škole ekonomickej v Bratislave. Absolvoval viacero štúdijných ciest v zahraniční (ZSSR, Juhoslávia, Nórsko). Od roku 1954 pôsobil ako odborný asistent na Vysokej škole ekonomickej, kde sa v roku 1964 stal vedúcim katedry plánovania národného hospodárstva. Z politických dôvodov bol v roku 1970 presunutý do výskumu, Československého výskumného ústavu práce a sociálnych vecí, kde zotrval do roku 1977. V rokoch 19781989 pracoval v Ústave ekonomiky a riadenia priemyslu v Bratislave. Po Nežnej revolúcii sa mohol opäť vrátiť k pedagogickej činnosti. V rokoch 19891991 a 19921994 pôsobil ako vedúci katedry hospodárskej politiky Národohospodárskej fakulty. Od roku 1990 bol profesorom.

Zapojil sa aj do politického života. V rokoch 19901991 pôsobil ako námestník ministra hospodárstva SR. Po vzniku HZDS bol jedným z jeho ekonomických expertov a po parlamentných voľbách v roku 1994 za toto hnutie zasadal v NR SR. V parlamente pôsobil vo výbore pre financie, rozpočet a menu, pričom od februára do septembra 1998 bol jeho predsedom.

## Referencie

Kategória:Úmrtia v 2018
Kategória:Slovenskí ekonómovia
Kategória:Slovenskí politici
Kategória:Slovenskí univerzitní profesori
Kategória:Slovenskí vysokoškolskí pedagógovia
Kategória:Politici ĽS-HZDS
Kategória:Poslanci NR SR (1994 – 1998)
Kategória:Absolventi Ekonomickej univerzity v Bratislave
Kategória:Osobnosti z Ruskej Novej Vsi
Samo Marec

**Samuel Marec** (* 19. júl 1982, Poprad) je slovenský publicista, bloger, copywriter, prekladateľ a spisovateľ.

## Životopis
Pochádza z rodiny tatranského spisovateľa, dramatika a horolezca Antona Mareca a športovej referentky a turistickej sprievodkyne Viery Marecovej. Detstvo prežil vo Vysokých Tatrách, ktoré zostávajú častou témou aj v jeho publicistickej a knižnej tvorbe.

Absolvoval gymnázium na ulici Dominika Tatarku v Poprade a následne v rokoch 20032010 magisterské štúdium polonistiky na Fakulte humanitných vied Univerzity Mateja Bela v Banskej Bystrici so študijným pobytom na Jagelovskej univerzite v Krakove v rokoch 20082010.

V rokoch 20102017 pracoval ako copywriter a kreatívny tím líder v reklamnej agentúre Jandl. Od roku 2016 pracuje ako kreatívec na voľnej nohe pre marketingovú agentúru Wait What.

Popri kreatíve sa venuje prekladateľstvu z poľštiny a angličtiny, vlastnej knižnej tvorbe a publicistike. Na blogu denníka *[[SME]]* publikoval v rokoch 20082014 približne 400 príspevkov. Po vstupe finančnej skupiny Penta do vydavateľstva Petit Press a následnom odchode časti redakcie *SME* do novovznikajúceho *[[Denník N|Denníka N]]*, prešiel na prispievanie do tamojšieho blogu. Od marca 2015 v *Denníku N* prispieva aj redakčnými článkami, prevažne o športe a spoločenskom dianí. Od marca 2019 sa potom opäť vrátil aj k publikovaniu pre denník *SME*. Od januára 2023 píše tiež pre český spravodajský web *Seznam Zprávy* a od septembra 2025 pre poľský denník *[[Gazeta Wyborcza]]*. Býva radený medzi najznámejších a najčítanejších slovenských blogerov. V rokoch 2016 a 2018 pôsobil v porote ocenenia Novinárska cena.

Do slovenčiny preložil niekoľko desiatok kníh viacerých svetových autorov (Anne Applebaumová, Truman Capote, Francis Fukuyama, Ivan Krastev, Stanisław Lem, Walter Tevis a ďalší).

## Knižná tvorba

### Próza
* 
* 

### Publicistika
*  (spoluautorka: Veronika Prušová)
*  (spoluautori: Matúš Mahút, Ivana Bohušová; Ivan Bohuš)
*  (spoluautorka: Gréta Čandová)
*   (spoluautori: Gréta Čandová, Jakub Čaprnka)
* 

### Pre deti a mládež
* 
*  (spoluautorka: Lucia Čermáková)
* 

### Ostatné
*  (spoluautor: Ján Kamenistý)

## Referencie

## Externé odkazy
* 
* Zoznam diel Sama Marca v súbornom katalógu Slovenskej národnej knižnice
* Zoznam článkov Sama Marca na webe denníka *SME*
* Zoznam článkov Sama Marca na webe *Denníka N*
* Samo Marec: Treba niekoho, kto má gule a presadí sa – rozhovor Karola Sudora v denníku *SME* (2013)
* Samo Marec: Myslím si, že Slovensko je reálne bohatá krajina – rozhovor na portáli *Heroes* (2017)

Kategória:Osobnosti z Popradu
Kategória:Slovenskí publicisti
Kategória:Slovenskí prekladatelia
Kategória:Slovenskí spisovatelia
Kategória:Slovenskí blogeri
Kategória:SME
Kategória:Denník N
Kategória:Absolventi Filozofickej fakulty Univerzity Mateja Bela v Banskej Bystrici
Tobolka (rozlišovacia stránka)

**Tobolka** môže byť:
* staršie: náprsná taška, peňaženka
* staršie: tabatierka
* v botanike (synonymum: kapsula): 
** druh plodu, pozri tobolka
** hlavná časť sporogónu machorastov, synonymum: výtrusnica, pozri kapsula (machorasty)
* vo farmácii: tuhý (tvrdý alebo mäkký), obyčajne valcovitý obal naplnený jednotlivou dávkou liečiva (liečiv), určený na prehltnutie, hovorovo: kapsľa, pozri kapsula (puzdro lieku)
* slovenský názov rodu *Gromia* patriaceho medzi jednobunkovce, pozri tobolka (Gromia)
* časť obce Měňany v Česku
* priezvisko, napr.:
** Zdeněk V. Tobolka (1874–1951) – český historik a bibliograf

## Pozri aj
*kapsula